বিশ্বকাপ জয়ের পর ঘরে ফিরলেন বাংলার মেয়ে রিচা ঘোষ,দেখুন

শিলিগুড়ি: ঘরে ফিরলেন রিচা ঘোষ। শুক্রবার দুপুরে বাগডোগরা বিমানবন্দরে (Bagdogra Airport) নামেন বিশ্বকাপজয়ী বাংলার ক্রিকেটার (World Cup)। সেখানে ঢাকঢোল বাজিয়ে তাঁকে অভ্যর্থনা জানান প্রচুর মানুষ। দেশের গর্ব হয়ে ওঠা এই তরুণ ক্রিকেটারকে (World Cup Winner) ঘিরে এখন শিলিগুড়ি (Siliguri) জুড়ে যেন উৎসবের আবহ। শহরবাসীর মনে একটাই উন্মাদনা, “আমাদের রিচা ফিরছে!” বিমানবন্দর থেকে হুডখোলা জিপে চড়ে শিলিগুড়়ি ফিরলেন তিনি। রিচাকে স্বাগত জানাতে পৌঁছে গিয়েছিলেন শিলিগুড়ির মেয়র গৌতম দেব (Goutam Deb)।

আজ নিজের শিলিগুড়িতে পা রাখলেন মহিলা বিশ্বকাপজয়ী (Women’s Worls Cup) দলের অন্যতম বাংলার গর্ব রিচা ঘোষ (Richa Ghosh)। বাগডোগরা বিমানবন্দর (Bagdogra Airport) নেমে সরাসরি রওনা দিয়েছেন শহর শিলিগুড়ির সুভাষপল্লীর বাড়ির পথে। শহরজুড়ে এখন একটাই উন্মাদনা— “রিচা এল ঘরে!” পথে বিপুল জনসমাগম দেখে রিচা বললেন, ‘‘খুব ভাল লাগছে!’’ পাশাপাশি ইতিমধ্যেই তার বাড়ি ঘিরে রয়েছে কড়া নিরাপত্তা। পুলিশের উচ্চপদস্থ আধিকারিকরা এসে যাবতীয় বিষয়বস্তু ও নিরাপত্তা ব্যবস্থা খতিয়ে দেখছে। যাতে কোনরকম বিশৃঙ্খলা সৃষ্টি না হয় সেদিকে নজর রয়েছে প্রশাসনের।

আরও পড়ুন: শনিবার রিচা ঘোষকে সংবর্ধনা দেবে সিএবি, থাকবেন মমতাও!

বাঘাযতীন পার্কে আজ বিকেলে তাঁর নাগরিক সংবর্ধনার আয়োজন করেছে স্থানীয় প্রশাসন ও ক্রীড়া সংস্থা। শহরের বিভিন্ন ক্লাব, স্কুল ও মহিলা ক্রিকেট অ্যাসোসিয়েশনও নিজেদের মতো করে রিচাকে অভিনন্দন জানাতে প্রস্তুত। ইতিমধ্যে হোর্ডিং, ব্যানারে সেজে উঠেছে গোটা শহর। শুক্রবার বিভিন্ন সংগঠনের তরফে তাঁর সংবর্ধনার আয়োজন করা হয়েছে। দুপুরে বাঘাযতীন পার্কে তাঁকে সংবর্ধনা দেওয়ার কথা শিলিগুড়ি পুরনিগমের পক্ষ থেকেও।

বিশ্বকাপে সব চেয়ে বেশি ছক্কা এসেছে রিচার ব্যাট থেকে। মোট ১২টি ছক্কা হাঁকিয়েছেন তিনি। সেমিফাইনাল ও ফাইনালে দ্রুত রান করে দলকে ভালো জাগায় পৌঁছে দেন তিনি। বিশ্বজয়ের পর দিল্লিতে প্রধানমন্ত্রী নরেন্দ্র মোদির সঙ্গে সাক্ষাৎ করেন রিচা সহ পুরো ভারতীয় মহিলা ক্রিকেট দল৷ বিশ্বজয়ের অভিজ্ঞতা প্রধানমন্ত্রীর সঙ্গে ভাগ করে নেন ভারতীয় ক্রিকেটাররা।